Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10068

12. fejezet Utaskabin személyzeti tagok 12.1 Vészhelyzeti feladatok kijelölése A járató a járató államának egyetértésével minden egyes repülőgép típusához az ülésszám, vagy a szállított utasok száma alapján határozza meg a szükséges utaskabin személyzeti tagok legkisebb számát annak érdekében, hogy vészhelyzetben, vagy olyan esetben, amikor a repülőgép vészkiürítése válik szükségessé, a fentiekre előírt feladatokat, valamint a repülőgép biztonságos és gyors elhagyását végrehajtsák. Ezeket a feladatokat a járató minden egyes repülőgép típusára határozza meg. 12.2 Utaskabin személyzeti tagok vészkiürítési szolgálati helyeiken A fel és leszállás végrehajtása alkalmával továbbá minden olyan esetben, amikor a légijármű parancsnoka erre utasítást ad, a vészhelyzeti feladatokkal megbízott minden utaskabin személyzeti tag tartózkodjon a 6.16 pont előírásai alapján részére kijelölt ülésen. 12.3 Utaskabin személyzeti tagok védelme a repülés alatt A fel és leszállás végrehajtása alkalmával továbbá minden olyan esetben, amikor a légijármű parancsnoka erre utasítást ad, minden utaskabin személyzeti tag foglaljon helyet és biztonsági övét vagy ha ilyet biztosítottak, váll-hevederekkel ellátott biztonsági övét csatolja be. 12.4 Kiképzés A járató a járató államának jóváhagyásával dolgozzon ki és bonyolítson le kiképzési programot, amelyen az utaskabin személyzeti tagnak történő kijelölése előtt minden érintett személynek részt kell vennie. Az utaskabin személyzeti tagok ezt követően évente vegyenek részt ismétlődő képzési programon. Ezek a kiképzési programok biztosítsák, hogy minden érintett személy:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes